Još jedan Hrvat igrat će sljedeće sezone u Primeri. Mario Pašalić dolazi na posudbu iz Chelseaja u Elche, a potvrdu njegovog dolaska dao je i predsjednik španjolskog kluba Jose Sepulcre...

Elche je započeo s pripremama za novu sezonu, a njegovim treninzima vrlo brzo priključit će se i Mario Pašalić donedavni član Hajduka koji je preselio u Chelsea.

Predsjednik Elchea Jose Sepulcre potvrdio je kako je dogovorena posudba Pašalića do kraja sezone 2014/2015. Mladi veznjak tako će se priključiti sve brojnijoj hrvatskoj ekspediciji u Španjolskoj gdje dugo nismo imali predstavnika u najvišem rangu.

Pašalić bi se trebao priključiti novoj momčadi u ponedjeljak ili u utorak, a posudba je dogovorena nakon što je sportski direktor Victor Orta boravio u Londonu i iskazao interes posebno za novog člana Chelseaja.

Sepulcre je isto tako potvrdio da je Elche poslao ponudu Malagi za Portilla te se nada skorom okončanju posla te se nada dolascima i braniča Universidad Catolice Enza Roca Andije te brazilskog napadača Jonathasa de Jesusa iz Latine.